O **Pontevedra FG** é un equipo de fútbol gaélico formado no ano 2013 na cidade de Pontevedra. Compite na Liga Galega de Fútbol Gaélico, Copa Galega de Fútbol Gaélico e Campionato Ibérico de Fútbol Gaélico.

Historia
--------

Pontevedra FG no Torneo Ibérico celebrado na Coruña en 2015.
A comezos de 2013, varios rapaces pontevedreses comezaron a interesarse por este deporte practicamente descoñecido na cidade, e que comezaba a ser practicado nalgunhas vilas do país, atraídos por un deporte popular que conserva os seus valores orixinais e que supuña unha alternativa aos deportes máis seguidos da cidade. Este grupo de mozos comezou a traballar para poder ir facendo adestramentos. Pouco tempo despois, o seu traballo daba resultado, e un grupo dunhas dez persoas comezaba co proxecto. Tras varias reunións, decidiuse adoptar o nome da cidade para o club, así como facer clara referencia á mesma no escudo; para as cores, o verde. O 9 de marzo do 2013, o Pontevedra Fútbol Gaélico botaba andar. Nos comezos adestraban nun pequeno campo abandonado situado na Barca, no concello de Poio, sen vestiarios nin duchas, coa herba en bastante mal estado, e moi próximo á autoestrada. Co tempo, este pequeno campo foi denominado cariñosamente coma "O Patatal". Logo de varios meses no "Patatal", e coa Liga Galega de Fútbol Gaélico xa a piques de comezar, comezaron a adestrar nos campos da Xunqueira. Por incompatibilidade de horarios víronse na obriga de xogar no campo do Carrasco en Marcón os partidos de liga.
Na tempada 2014/15 o club consolidouse coa creación do equipo feminino. Durante tres anos o equipo masculino mantívose en primeira división, até a súa desaparición en verán de 2017. Na tempada 2017/18 competiu só o equipo feminino.

Clasificación
-------------

### 2013/2014

* 5º Liga Galega de Fútbol Gaélico
* 5º Copa Galega de Fútbol Gaélico
* 9º Campionato Ibérico de Fútbol Gaélico

### 2014/2015

* 5º Liga Galega de Fútbol Gaélico
* 3º Copa Galega de Fútbol Gaélico

### 2015/2016

* 4º Liga Galega de Fútbol Gaélico de Primeira División
* 5º Copa Galega de Fútbol Gaélico
* 6º Campionato Ibérico de Fútbol Gaélico fase Galega.

Uniforme
--------

Uniforme titular: Camisola verde con liñas horizontais nun verde máis claro. Pantalón verde. Medias verdes.

Uniforme alternativo: Camisola granate con liñas horizontais en verde claro. Pantalón verde. Medias verdes.

Xogadoras
---------

*Datos de xaneiro de 2018*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
|  | DEF |  | Nuria Tilve Capitá |
|  | DEF |  | Ruth Otero |
|  | DEF |  | Cristina Suárez |
|  | DEF |  | Marina Santiago |
|  | DEF |  | Cristina Magariños |
|  | MED |  | Sheila Piñeiro |
|  | MED |  | Carme Reboreda |
|  | MED |  | Ángela Regueira |
|  | MED |  | María Crespo |
|  | MED |  | Alejandra Romero Capitá |
|  | DIA |  | Patricia Pereira |

 |

\*  Capitás

Notas
-----

1. ↑  "Pontevedra terá un equipo na Liga Galega de Fútbol Gaélico", artigo en *Pontevedra Viva*, 20 de setembro de 2013.
2. ↑  "Copia arquivada". Arquivado dende o orixinal o 26 de agosto de 2014. Consultado o 25 de agosto de 2014.